nibzard/narodne-novine-full-text-markdown huggingface dataset:
## Ispravak dvaput objavljenih: Uredbe o kriterijima za utvrđivanje korisnika i načinu raspodjele dijela prihoda od igara na sreću za 2009. godinu i Uredbe o izmjenama i dopuni Uredbe o graničnim vrijednostima emisija onečišćujućih tvari u zrak iz stacionarnih izvora

### NN 5/2009 (12.1.2009.), Ispravak dvaput objavljenih: Uredbe o kriterijima za utvrđivanje korisnika i načinu raspodjele dijela prihoda od igara na sreću za 2009. godinu i Uredbe o izmjenama i dopuni Uredbe o graničnim vrijednostima emisija onečišćujućih tvari u zrak iz stacionarnih izvora

VLADA REPUBLIKE HRVATSKE

151

Nakon uvida u »Narodne novine« utvrđeno je da su Uredba o kriterijima za utvrđivanje korisnika i načinu raspodjele dijela prihoda od igara na sreću za 2009. godinu i Uredba o izmjenama i dopuni Uredbe o graničnim vrijednostima emisija onečišćujućih tvari u zrak iz stacionarnih izvora tiskarskom pogreškom objavljene u »Narodnim novinama« broj 150 od 22. prosinca 2008. godine i u »Narodnim novinama« broj 154 od 29. prosinca 2008. godine, pa se daje

ISPRAVAK

DVAPUT OBJAVLJENIH UREDBE O KRITERIJIMA ZA UTVRĐIVANJE KORISNIKA I NAČINU RASPODJELE DIJELA PRIHODA OD IGARA NA SREĆU ZA 2009. GODINU I UREDBE O IZMJENAMA I DOPUNI UREDBE O GRANIČNIM VRIJEDNOSTIMA EMISIJA ONEČIŠĆUJUĆIH TVARI U ZRAK IZ STACIONARNIH IZVORA

Izvornim tekstom smatraju se Uredba o kriterijima za utvrđivanje korisnika i načinu raspodjele dijela prihoda od igara na sreću za 2009. godinu i Uredba o izmjenama i dopuni Uredbe o graničnim vrijednostima emisija onečišćujućih tvari u zrak iz stacionarnih izvora koje su objavljene u »Narodnim novinama« broj 150 od 22. prosinca 2008. godine, a ne navedene Uredbe objavljene u »Narodnim novinama« broj 154 od 29. prosinca 2008. godine.

Urbroj: 50501-09-14

Zagreb, 8. siječnja, 2009.

Glavna urednica
Zdenka Pogarčić, v. r.

Ostalo, NN 5/2009-151
## Odluka o odlikovanju Veleredom kralja Petra Krešimira IV. s lentom i Danicom generala zbora u mirovini Rolanda Ertla

### NN 6/2009 (14.1.2009.), Odluka o odlikovanju Veleredom kralja Petra Krešimira IV. s lentom i Danicom generala zbora u mirovini Rolanda Ertla

PREDSJEDNIK REPUBLIKE HRVATSKE

152

Na temelju članka 97. Ustava Republike Hrvatske i članka 2. i 3. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), na prijedlog Državnog povjereništva za odlikovanja i priznanja Republike Hrvatske, donosim

ODLUKU

kojom se odlikuje

VELEREDOM KRALJA PETRA KREŠIMIRA IV.
S LENTOM I DANICOM

general zbora u mirovini ROLAND ERTL

za osobite zasluge ostvarene na području međunarodne obrambene suradnje, vojne izobrazbe pripadnika Oružanih snaga Republike Hrvatske i Republike Austrije, te za ostvarenje zajedničke suradnje u mirovnim operacijama Ujedinjenih naroda, tijekom obnašanja dužnosti načelnika Glavnog stožera Oružanih snaga Republike Austrije.

Klasa: 060-04/08-03/01
Urbroj: 71-03/3-08-02
Zagreb, 2. svibnja 2008.

PREDSJEDNIK REPUBLIKE
I VRHOVNI ZAPOVJEDNIK
ORUŽANIH SNAGA
Stjepan Mesić, v. r.

Odluka, NN 6/2009-152
## Odluka o odlikovanju Redom hrvatskog trolista za osobite zasluge u razvitku odnosa između Republike Hrvatske i država koje predstavljaju

### NN 6/2009 (14.1.2009.), Odluka o odlikovanju Redom hrvatskog trolista za osobite zasluge u razvitku odnosa između Republike Hrvatske i država koje predstavljaju

PREDSJEDNIK REPUBLIKE HRVATSKE

153

Na temelju članka 97. Ustava Republike Hrvatske i članka 2. i 3. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), na prijedlog Državnog povjereništva za odlikovanja i priznanja Republike Hrvatske, donosim

ODLUKU

kojom se odlikuju

REDOM HRVATSKOG TROLISTA

1. general pukovnik DRAGAN ANDRESKI, vojni izaslanik Republike Makedonije

2. pukovnik MIHÅLY SZÖKE, vojni izaslanik Republike Mađarske

3. pukovnik MARK WENTWORTH, vojni izaslanik Velike Britanije i Sjeverne Irske

4. pukovnik MICHAEL KAFFKA, voditelj Ureda za obrambenu suradnju Veleposlanstva Sjedinjenih Američkih Država

za osobite zasluge u razvitku odnosa između Republike Hrvatske i država koje predstavljaju.

Klasa: 060-04/08-15/01
Urbroj: 71-03/3-08-02
Zagreb, 2. srpnja 2008.

PREDSJEDNIK REPUBLIKE
I VRHOVNI ZAPOVJEDNIK
ORUŽANIH SNAGA
Stjepan Mesić, v. r.

Odluka, NN 6/2009-153
## Odluka o odlikovanju Redom hrvatskog trolista za osobite zasluge za Republiku Hrvatsku

### NN 6/2009 (14.1.2009.), Odluka o odlikovanju Redom hrvatskog trolista za osobite zasluge za Republiku Hrvatsku

PREDSJEDNIK REPUBLIKE HRVATSKE

154

Na temelju članka 97. Ustava Republike Hrvatske i članka 2. i 3. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), na prijedlog Državnog povjereništva za odlikovanja i priznanja Republike Hrvatske, donosim

ODLUKU

kojom se odlikuju

REDOM HRVATSKOG TROLISTA

za osobite zasluge za Republiku Hrvatsku

1. brigadir GORAN (Antin) GUDELJ

2. pukovnik DRAŽEN (Tomislavov) JONJIĆ

3. pukovnik SLOBODAN (Milanov) KRATOHVIL

4. pukovnik ZDRAVKO (Gabrijelov) REP

5. kapetan korvete MLADEN (Mladenov) TRNSKI

6. bojnik IVANKO (Božin) DAJAK

7. bojnica ANA (Ivanova) HAJDIĆ

8. bojnik DANIJEL (Brankov) MACANGA

9. bojnik ZVONIMIR (Nikolin) MAJER

10. bojnik OGNJEN (Vladin) ROMAC

11. bojnik ZLATAN (Alojzov) SEVER

12. bojnik FRANO (Ivanov) TOKIĆ

13. satnik IGOR (Josipov) GOJMERAC

14. satnik ROMEO (Dragutinov) HORVAT

15. satnik JOSIP (Petrov) IVANIĆ

16. satnik DENIS (Milanov) VUKOVIĆ

Klasa: 060-03/08-15/02
Urbroj: 71-03/3-08-02
Zagreb, 11. srpnja 2008.

PREDSJEDNIK REPUBLIKE
I VRHOVNI ZAPOVJEDNIK
ORUŽANIH SNAGA
Stjepan Mesić, v. r.

Odluka, NN 6/2009-154
## Odluka o odlikovanju Redom hrvatskog pletera gospodina Emila Sklena

### NN 6/2009 (14.1.2009.), Odluka o odlikovanju Redom hrvatskog pletera gospodina Emila Sklena

PREDSJEDNIK REPUBLIKE HRVATSKE

156

Na temelju članka 97. Ustava Republike Hrvatske i članka 2. i 3. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

kojom se odlikuje

REDOM HRVATSKOG PLETERA

gospodin EMIL (Franjin) SKLENA

za osobiti doprinos razvitku i ugledu Republike Hrvatske.

Klasa: 060-02/08-02/50
Urbroj: 71-03/3-08-03
Zagreb, 24. studenoga 2008.

PREDSJEDNIK REPUBLIKE
I VRHOVNI ZAPOVJEDNIK
ORUŽANIH SNAGA
Stjepan Mesić, v. r.

Odluka, NN 6/2009-156
## Odluka o odlikovanju Redom hrvatskog pletera za osobiti doprinos razvitku i ugledu Oružanih snaga Republike Hrvatske

### NN 6/2009 (14.1.2009.), Odluka o odlikovanju Redom hrvatskog pletera za osobiti doprinos razvitku i ugledu Oružanih snaga Republike Hrvatske

PREDSJEDNIK REPUBLIKE HRVATSKE

157

Na temelju članka 97. Ustava Republike Hrvatske i članka 2. i 3. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

kojom se odlikuju

REDOM HRVATSKOG PLETERA

1. pukovnik ŽELJKO (Matin) MUSTAPIĆ

2. satnik DRAŽEN (Petrov) STUNJA

za osobiti doprinos razvitku i ugledu Oružanih snaga Republike Hrvatske

Klasa: 060-03/08-16/04
Urbroj: 71-03/3-08-02
Zagreb, 24. studenoga 2008.

PREDSJEDNIK REPUBLIKE
I VRHOVNI ZAPOVJEDNIK
ORUŽANIH SNAGA
Stjepan Mesić, v. r.

Odluka, NN 6/2009-157
## Odluka o odlikovanju Medaljom za iznimne pothvate satnika Zvonimira Milatovića

### NN 6/2009 (14.1.2009.), Odluka o odlikovanju Medaljom za iznimne pothvate satnika Zvonimira Milatovića

PREDSJEDNIK REPUBLIKE HRVATSKE

158

Na temelju članka 97. Ustava Republike Hrvatske i članka 2. i 3. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), i Odluke o ustanovljenju medalja za sudjelovanje u vojno-redarstvenim operacijama i u iznimnim pothvatima (»Narodne novine« broj 60/95), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

kojom se odlikuje

MEDALJOM ZA IZNIMNE POTHVATE

satnik ZVONIMIR (Zvonkov) MILATOVIĆ

za iskazanu vještinu upravljanja zrakoplovom u iznimno teškim okolnostima čime je izbjegnut pad letjelice te su zaštićeni životi ljudi i imovina

Klasa: 061-06/08-02/01
Urbroj: 71-03/3-08-02
Zagreb, 24. studenoga 2008.

PREDSJEDNIK REPUBLIKE
I VRHOVNI ZAPOVJEDNIK
ORUŽANIH SNAGA
Stjepan Mesić, v. r.

Odluka, NN 6/2009-158
## Odluka o izmjeni Odluke o imenovanju osoba nadležnih za upravljanje Instrumentom pretpristupne pomoći (IPA)

### NN 6/2009 (14.1.2009.), Odluka o izmjeni Odluke o imenovanju osoba nadležnih za upravljanje Instrumentom pretpristupne pomoći (IPA)

VLADA REPUBLIKE HRVATSKE

160

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članaka 4. i 5. Zakona o sustavu provedbe programa Europske unije i sustavu provedbe projekata financiranih iz sredstava zajmova i darovnica iz ostalih inozemnih izvora (»Narodne novine«, broj 58/2006), Vlada Republike Hrvatske je na sjednici održanoj
8. siječnja 2009. godine donijela

ODLUKU

O IZMJENI ODLUKE O IMENOVANJU OSOBA NADLEŽNIH ZA UPRAVLJANJE INSTRUMENTOM PRETPRISTUPNE POMOĆI (IPA)

I.

U Odluci o imenovanju osoba nadležnih za upravljanje Instrumentom pretpristupne pomoći (IPA) – »Narodne novine«, br. 34/2008 i 125/2008, u točki IX. stavku 3. riječi: »Stanko Janić« zamjenjuju se riječima: »Milivoj Mikulić«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 400-01/05-02/01

Urbroj: 5030104-09-1

Zagreb, 8. siječnja 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 6/2009-160
## Rješenje o imenovanju članova Upravnog vijeća Hrvatskog zavoda za zdravstveno osiguranje

### NN 6/2009 (14.1.2009.), Rješenje o imenovanju članova Upravnog vijeća Hrvatskog zavoda za zdravstveno osiguranje

VLADA REPUBLIKE HRVATSKE

162

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 86. stavka 2. Zakona o obveznom zdravstvenom osiguranju (»Narodne novine«, broj 150/2008), Vlada Republike Hrvatske je na sjednici održanoj 8. siječnja 2009. godine donijela

RJEŠENJE

O IMENOVANJU ČLANOVA UPRAVNOG VIJEĆA HRVATSKOG ZAVODA ZA ZDRAVSTVENO OSIGURANJE

1. Za članove Upravnog vijeća Hrvatskog zavoda za zdravstveno osiguranje, kao predstavnici osiguranih osoba Zavoda, imenuju se:

– BOŽO GALIĆ

– JOSO PRPIĆ.

2. Za članove Upravnog vijeća Hrvatskog zavoda za zdravstveno osiguranje, kao predstavnici davatelja zdravstvenih usluga – zdravstvenih radnika, imenuju se:

– ŽELJKO ZUBOVIĆ. dr. stom.

– prim. mr. sc. IVICA VUKOVIĆ, dr. med.

3. Za članove Upravnog vijeća Hrvatskog zavoda za zdravstveno osiguranje, kao predstavnici Gospodarsko-socijalnog vijeća, imenuju se:

– BERNARD JAKELIĆ

– DRAŽEN MANAGIĆ

– prim. STJEPAN BAČIĆ, dr. med.

4. Imenuje se DRAŽEN JURKOVIĆ, dr. med., članom Upravnog vijeća Hrvatskog zavoda za zdravstveno osiguranje, kao predstavnik ministarstva nadležnog za zdravstvo.

5. Imenuje se DAMIR BOJČIĆ članom Upravnog vijeća Hrvatskog zavoda za zdravstveno osiguranje, kao predstavnik Zavoda.

Klasa: 080-02/09-01/01

Urbroj: 50304/2-09-01

Zagreb, 8. siječnja 2009.

Predsjednik
dr. sc. Ivo Sanader, v. r.

Rješenje, NN 6/2009-162
## Rješenje o razrješenju direktora Hrvatskog zavoda za zdravstveno osiguranje

### NN 6/2009 (14.1.2009.), Rješenje o razrješenju direktora Hrvatskog zavoda za zdravstveno osiguranje

VLADA REPUBLIKE HRVATSKE

163

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004)) i članka 28. stavka 1. Statuta Hrvatskog zavoda za zdravstveno osiguranje (»Narodne novine«, br. 16/2002, 24/2002 i 58/2003), Vlada Republike Hrvatske je na sjednici održanoj 8. siječnja 2009. godine donijela

RJEŠENJE

O RAZRJEŠENJU DIREKTORA HRVATSKOG ZAVODA ZA ZDRAVSTVENO OSIGURANJE

Razrješuje se dr. sc. VEĆESLAV BERGMAN, dr. stom., dužnosti direktora Hrvatskog zavoda za zdravstveno osiguranje, na osobni zahtjev.

Klasa: 080-02/09-02/02

Urbroj: 50304/2-09-01

Zagreb, 8. siječnja 2009.

Predsjednik
dr. sc. Ivo Sanader, v. r.

Rješenje, NN 6/2009-163
## Rješenje o imenovanju vršitelja dužnosti ravnatelja Hrvatskog zavoda za zdravstveno osiguranje

### NN 6/2009 (14.1.2009.), Rješenje o imenovanju vršitelja dužnosti ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

164

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 90. stavka 2. Zakona o obveznom zdravstvenom osiguranju (»Narodne novine«, broj 150/2008), Vlada Republike Hrvatske je na sjednici održanoj 8. siječnja 2009. godine donijela

RJEŠENJE

O IMENOVANJU VRŠITELJA DUŽNOSTI RAVNATELJA HRVATSKOG ZAVODA ZA ZDRAVSTVENO OSIGURANJE

Imenuje se TIHOMIR STRIZREP, dr. med., vršiteljem dužnosti ravnatelja Hrvatskog zavoda za zdravstveno osiguranje.

Klasa: 080-02/09-01/02

Urbroj: 50304/2-09-01

Zagreb, 8. siječnja 2009.

Predsjednik
dr. sc. Ivo Sanader, v. r.

Rješenje, NN 6/2009-164
## Rješenje o razrješenju pomoćnika direktora Hrvatskog zavoda za zdravstveno osiguranje

### NN 6/2009 (14.1.2009.), Rješenje o razrješenju pomoćnika direktora Hrvatskog zavoda za zdravstveno osiguranje

VLADA REPUBLIKE HRVATSKE

165

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 41. stavka 2. Statuta Hrvatskog zavoda za zdravstveno osiguranje (»Narodne novine«, br. 16/2002, 24/2002 i 58/2003), Vlada Republike Hrvatske je na sjednici održanoj 8. siječnja 2009. godine donijela

RJEŠENJE

O RAZRJEŠENJU POMOĆNIKA DIREKTORA HRVATSKOG ZAVODA ZA ZDRAVSTVENO OSIGURANJE

Razrješuje se TIHOMIR STRIZREP, dr. med., dužnosti pomoćnika direktora Hrvatskog zavoda za zdravstveno osiguranje, radi odlaska na novu dužnost.

Klasa: 080-02/09-02/03

Urbroj: 50304/2-09-01

Zagreb, 8. siječnja 2009.

Predsjednik
dr. sc. Ivo Sanader, v. r.

Rješenje, NN 6/2009-165
## Naredba o povećanom odstrelu lisica

### NN 7/2009 (16.1.2009.), Naredba o povećanom odstrelu lisica

MINISTARSTVO POLJOPRIVREDE, RIBARSTVA I RURALNOG RAZVOJA

174

Na temelju članka 18. stavka 3. Zakona o veterinarstvu (»Narodne novine«, broj 41/07) radi suzbijanja i iskorjenjivanja bjesnoće, ministar poljoprivrede, ribarstva i ruralnog razvoja donosi

NAREDBU

O POVEĆANOM ODSTRELU LISICA

I.

Radi suzbijanja i iskorjenjivanja bjesnoće određuje se povećani odstrel lisica na području cijele Republike Hrvatske, osim na područjima otoka.

II.

1. Odstrel mogu obavljati osobe s položenim lovačkim ispitom u skladu s odredbama posebnih propisa.

2. Odstrijeljene lisice lovci moraju dostavljati najbližoj ovlaštenoj veterinarskoj organizaciji koja lešine mora dostaviti u najbliži ovlašteni laboratorij (Hrvatski veterinarski institut u Zagrebu i Veterinarske zavode: Split, Rijeka, Križevci i Vinkovci) radi pretraživanja na bjesnoću.

III.

1. Ministarstvo poljoprivrede, ribarstava i ruralnog razvoja isplaćivat će naknadu za svaku odstrijeljenu i dostavljenu lisicu u ovlašteni laboratorij, preko ovlaštenih veterinarskih organizacija, u visini od 80,00 kn.

2. Iznos naknade u visini od 40,00 kn pripast će lovcu koji je obavio odstrel, a ovlaštene veterinarske organizacije će za troškove dostave materijala u ovlašteni laboratorij dobivati naknadu u visini od 40,00 kn.

3. Način isplate sredstava iz stavka 1. ove točke odredit će se posebnim naputkom.

IV.

Ova Naredba stupa na snagu danom objave u »Narodnim novinama«.

Klasa: 011-02/08-01/60
Urbroj: 525-06-08-1
Zagreb, 30. prosinca 2008.

Ministar
mr. sc. Božidar Pankretić, v. r.

Naredba, NN 7/2009-174
## Pravilnik o izmjeni Pravilnika o školovanju, stručnom usavršavanju i specijalizaciji policijskih službenika

### NN 8/2009 (19.1.2009.), Pravilnik o izmjeni Pravilnika o školovanju, stručnom usavršavanju i specijalizaciji policijskih službenika

**MINISTARSTVO UNUTARNJIH POSLOVA**

188

Na temelju članka 129. stavka 2. podstavka 22. Zakona o policiji (»Narodne novine« broj 129/00 i 41/08), ministar unutrarnjih poslova donosi

PRAVILNIK

O IZMJENI PRAVILNIKA O ŠKOLOVANJU, STRUČNOM USAVRŠAVANJU I SPECIJALIZACIJI POLICIJSKIH SLUŽBENIKA

Članak 1.

U Pravilniku o školovanju, stručnom usavršavanju i specijalizaciji policijskih službenika (»Narodne novine« broj: 84/07) u članku 10. stavak 2. mijenja se i glasi:

»Mentor se imenuje za jednog ili više vježbenika.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Broj: 511-01-152-76151/08

Zagreb, 8. siječnja 2009.

Ministar
Tomislav Karamarko, v. r.

Pravilnik, NN 8/2009-188
## Pravilnik o izmjenama i dopunama Pravilnika o stalnim sudskim vještacima

### NN 8/2009 (19.1.2009.), Pravilnik o izmjenama i dopunama Pravilnika o stalnim sudskim vještacima

**MINISTARSTVO PRAVOSUĐA**

189

Na temelju članka 139. stavak 3. Zakona o sudovima (»Narodne novine« br. 150/05, 16/07 i 113/08), ministar pravosuđa donosi

PRAVILNIK

O IZMJENAMA I DOPUNAMA PRAVILNIKA O STALNIM SUDSKIM VJEŠTACIMA

Članak 1.

U Pravilniku o stalnim sudskim vještacima (»Narodne novine«, broj 88/08) u članku 2. točka 4. mijenja se i glasi:

»4. da je nakon završenog odgovarajućeg studija odnosno odgovarajuće škole radio na poslovima u struci i to:

– najmanje 5 godina – ako je završio preddiplomski i diplomski sveučilišni studij ili preddiplomski sveučilišni studij i specijalistički diplomski stručni studij odnosno stručni studij i specijalistički diplomski stručni studij;

– najmanje 8 godina – ako je završio odgovarajući preddiplomski sveučilišni studij ili stručni studij i

– najmanje 10 godina – ako je završio odgovarajuću srednju školu.«

Stavak 3. mijenja se i glasi:

»Sposobnost kandidata za obavljanje poslova stalnog sudskog vještaka utvrđuje se na temelju izvješća o provedenoj stručnoj obuci kod stalnog sudskog vještaka odgovarajuće struke pod čijim je nadzorom kandidat dužan obaviti najmanje pet vještačenja, izraditi nalaz i mišljenje.«

Članak 2.

U članku 3. stavak 1. riječ: »tumača« zamjenjuje se s riječju: »vještaka«.

Članak 3.

U članku 5. stavak 6. riječ: »odbaciti« zamjenjuje se s riječju: »odbiti«.

Članak 4.

U članku 11. stavak 3. riječi: »stavak 2.« zamjenjuje se s riječi: »stavak 1.«.

Članak 5.

U članku 16. stavak 2. riječ: »tumača« zamjenjuje se s riječju: »vještaka«.

Članak 6.

Članak 33. mijenja se i glasi:

»Članak 33.

Ovaj Pravilnik stupa na snagu osmog dana od dana objave u »Narodnim novinama«, osim članka 3. koji stupa na snagu danom pristupanja Republike Hrvatske Europskoj uniji.«

Klasa: 710-06/07-01/19
Urbroj: 514-03-01-08-19
Zagreb, 22. prosinca 2008.

Ministar
dr. sc. Ivan Šimonović, v. r.

Pravilnik, NN 8/2009-189
## Popis pravnih osoba kojima je izdana suglasnost za obavljanje stručnih poslova u području planiranja zaštite i spašavanja

### NN 8/2009 (19.1.2009.), Popis pravnih osoba kojima je izdana suglasnost za obavljanje stručnih poslova u području planiranja zaštite i spašavanja

DRŽAVNA UPRAVA ZA ZAŠTITU I SPAŠAVANJE

190

Na temelju članka 29.b stavka 6. Zakona o zaštiti i spašavanju (»Narodne novine«, broj 174/04 i 79/07) Državna uprava za zaštitu i spašavanje objavljuje

POPIS

PRAVNIH OSOBA KOJIMA JE IZDANA SUGLASNOST ZA OBAVLJANJE STRUČNIH POSLOVA U PODRUČJU PLANIRANJA ZAŠTITE I SPAŠAVANJA

|  |  |  |
| --- | --- | --- |
| Red. broj | Naziv i sjedište pravne osobe | Vremensko razdoblje na koje je suglasnost izdana |
| 1. | NW –WIND d.o.o., Varaždin, V. Žganca 7 | 08. 07. 2008. – 08. 07. 2011. |
| 2. | ALFA ATEST d.o.o., Split, Vinkovačka 23. | 08. 07. 2008. – 08. 07. 2011. |
| 3. | IN KONZALTING d.o.o., Slavonski Brod, Baranjska 18 | 08. 07. 2008. – 08. 07. 2011. |
| 4. | ELKRON d.o.o., Pula, Giardini 2 | 08. 07. 2008. – 08. 07. 2011. |
| 5. | ZAVOD ZA ISTRAŽIVANJE I RAZVOJ SIGURNOSTI d.d. ZAGREB, Zagreb, Ul. grada Vukovara 68 | 04. 09. 2008. – 04. 09. 2011. |
| 6. | ZAŠTITA INSPEKT d.o.o., OSIJEK, Osijek, Resinerova 95A | 04. 09. 2008. – 04. 09. 2011. |
| 7. | ZAVOD ZA UNAPREĐENJE SIGURNOSTI d.d. OSIJEK, Osijek, Trg Lava Mirskog 3/II | 24. 10. 2008. – 24. 10. 2011. |
| 8. | VIZOR d.o.o. VARAŽDIN, Varaždin, Kratka 1 | 03. 11. 2008. – 03. 11. 2011. |
| 9. | ZAŠTITA – INSPEKT, d.o.o., OSIJEK Osijek, Bjelolasička 18 | 25. 11. 2008. – 25. 11. 2011. |

Ovaj popis pravnih osoba koje imaju suglasnost za obavljanje stručnih poslova u području planiranja zaštite i spašavanja usklađen je sa stanjem 31. prosinca 2008. godine.

Klasa: 003-05/08-02/04
Urbroj: 543-01-10-01-09-4
Zagreb, 9. siječnja 2009.

Ravnatelj
Damir Trut, mr. sig., v. r.

Ostalo, NN 8/2009-190
## Stopa promjene proizvođačkih cijena industrijskih proizvoda u prosincu 2008. godine

### NN 8/2009 (19.1.2009.), Stopa promjene proizvođačkih cijena industrijskih proizvoda u prosincu 2008. godine

**DRŽAVNI ZAVOD ZA STATISTIKU**

191

Državni zavod za statistiku objavljuje

STOPU PROMJENE

PROIZVOĐAČKIH CIJENA INDUSTRIJSKIH PROIZVODA U PROSINCU 2008. GODINE

Stopa promjene proizvođačkih cijena industrijskih proizvoda u prosincu 2008. godine u odnosu na studeni 2008. godine iznosi -1,3.

Klasa: 957-04/09-01/5

Urbroj: 555-05-03-09-5

Zagreb, 14. siječnja 2009.

Ravnatelj
mr. sc. Ivan Kovač, v. r.

Ostalo, NN 8/2009-191
## Indeks potrošačkih cijena u Republici Hrvatskoj u prosincu 2008. godine

### NN 8/2009 (19.1.2009.), Indeks potrošačkih cijena u Republici Hrvatskoj u prosincu 2008. godine

**DRŽAVNI ZAVOD ZA STATISTIKU**

192

Državni zavod za statistiku objavljuje

INDEKS

POTROŠAČKIH CIJENA U REPUBLICI HRVATSKOJ U PROSINCU 2008. GODINE

Indeks potrošačkih cijena u Republici Hrvatskoj u prosincu 2008. godine u odnosu na studeni 2008. godine iznosi 99,4.

Klasa: 957-04/09-01/6

Urbroj: 555-05-03-09-6

Zagreb, 14. siječnja 2009.

Ravnatelj
mr. sc. Ivan Kovač, v. r.

Ostalo, NN 8/2009-192
## Ispravak Pravilnika o vozačkim dozvolama

### NN 8/2009 (19.1.2009.), Ispravak Pravilnika o vozačkim dozvolama

**MINISTARSTVO UNUTARNJIH POSLOVA**

193

Nakon izvršene usporedbe s izvornim tekstom utvrđena je pogreška u Pravilniku o vozačkim dozvolama objavljenom u »Narodnim novinama« broj: 155/2008. te se daje

ISPRAVAK

PRAVILNIKA O VOZAČKIM DOZVOLAMA

I.

U Prilogu Pravilnika obrasci 1., 2. i 3. trebaju glasiti:

![](dodatni/380309.jpeg)

![](dodatni/380310.jpeg)

![](dodatni/380311.jpeg)

![](dodatni/380312.jpeg)

![](dodatni/380313.jpeg)

![](dodatni/380314.jpeg)

Broj: 511-01-152-78904/2-08

Zagreb, 8. siječnja 2009.

Ministar
Tomislav Karamarko, v. r.

Pravilnik, NN 8/2009-193
## Pravilnik o izmjeni Pravilnika o kriterijima, postupku, načinu utvrđivanja i osiguranja križanja željezničke pruge i ceste

### NN 9/2009 (21.1.2009.), Pravilnik o izmjeni Pravilnika o kriterijima, postupku, načinu utvrđivanja i osiguranja križanja željezničke pruge i ceste

**MINISTARSTVO MORA, PROMETA I INFRASTRUKTURE**

195

Na temelju članka 50. stavka 3. i članka 56. stavka 2. i članka 57. stavka 4. Zakona o sigurnosti u željezničkom prometu (»Narodne novine« br. 40/07), ministar mora, prometa i infrastrukture u suglasnosti s ministricom zaštite okoliša, prostornog uređenja i graditeljstva donosi

PRAVILNIK

O IZMJENI PRAVILNIKA O KRITERIJIMA, POSTUPKU, NAČINU UTVRĐIVANJA I OSIGURANJA KRIŽANJA ŽELJEZNIČKE PRUGE I CESTE

Članak 1.

U Pravilniku o kriterijima, postupku, načinu utvrđivanja i osiguranja križanja željezničke pruge i ceste (»Narodne novine«, br. 32/94, 96/94, 33/01, 122/03, 83/04 i 69/06), u članku 24. stavak 1. mijenja se i glasi:

»Trokut preglednosti na željezničko-cestovnom prijelazu i pješačkom prijelazu preko pruge, za redovnu brzinu prema voznom redu, mora se osigurati prema prioritetima, a najkasnije do kraja 2009. godine.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/08-2/75

Urbroj: 530-08-09-1

Zagreb, 12. siječnja 2009.

Ministar
Božidar Kalmeta, v. r.

Pravilnik, NN 9/2009-195
## Izmjena popisa izabranih sjemenskih sastojina koje su na zahtjev proizvođača poduzeća "Hrvatske šume" d.o.o., Zagreb izbrisane iz Upisnika proizvođača šumskoga sjemena

### NN 9/2009 (21.1.2009.), Izmjena popisa izabranih sjemenskih sastojina koje su na zahtjev proizvođača poduzeća "Hrvatske šume" d.o.o., Zagreb izbrisane iz Upisnika proizvođača šumskoga sjemena

**MINISTARSTVO REGIONALNOG RAZVOJA, ŠUMARSTVA I VODNOGA GOSPODARSTVA**

196

Ministarstvo regionalnog razvoja, šumarstva i vodnoga gospodarstva na temelju članka 8., stavka 1., točke 5. Pravilnika o načinu i uvjetima upisa u upisnike iz šumskog sjemenarstva i rasadničarstva (»Narodne novine«, br. 82/99) objavljuje

IZMJENU POPISA

IZABRANIH SJEMENSKIH SASTOJINA

koje su na zahtjev proizvođača poduzeća »Hrvatske šume« d.o.o. Zagreb izbrisane iz Upisnika proizvođača šumskoga sjemena

21. hrasta kitnjaka u gospodarskoj jedinici GARJEVICA, odjel/odsjek 8b, 14c, šumarija Čazma, Uprava šuma Podružnica Bjelovar pod upisnim brojem 221.

Klasa: 321-07/08-01/34

Urbroj: 538-07-08-01

Zagreb, 29. prosinca 2008.

Ministar
Petar Čobanković, v. r.

Izmjene i dopune, NN 9/2009-196
## Izmjena popisa priznatih sjemenskih sastojina koje su na zahtjev proizvođača poduzeća "Hrvatske šume" d.o.o., Zagreb izbrisane iz Upisnika proizvođača šumskoga sjemena

### NN 9/2009 (21.1.2009.), Izmjena popisa priznatih sjemenskih sastojina koje su na zahtjev proizvođača poduzeća "Hrvatske šume" d.o.o., Zagreb izbrisane iz Upisnika proizvođača šumskoga sjemena

MINISTARSTVO REGIONALNOG RAZVOJA, ŠUMARSTVA I VODNOGA GOSPODARSTVA

197

Ministarstvo regionalnog razvoja, šumarstva i vodnoga gospodarstva na temelju članka 8., stavka 1., točke 5. Pravilnika o načinu i uvjetima upisa u upisnike iz šumskog sjemenarstva i rasadničarstva (»Narodne novine«, br, 82/99) objavljuje

IZMJENU POPISA

PRIZNATIH SJEMENSKIH SASTOJINA

koje su na zahtjev proizvođača poduzeća »Hrvatske šume« d.o.o. Zagreb izbrisane iz Upisnika proizvođača šumskoga sjemena

90. običnog bagrema u gospodarskoj jedinici HALJEVO – KOZARAČKE ŠUME, odjel/odsjek 56a, šumarija Darda, Uprava šuma Podružnica Osijek pod upisnim brojem 624.

91. hrasta lužnjaka u gospodarskoj jedinici MEĐUVOĐE – ILOVSKI LUG, odjel/odsjek 26a, šumarija Garešnica, Uprava šuma Podružnica Bjelovar pod upisnim brojem 204,

92. hrasta lužnjaka u gospodarskoj jedinici POSAVSKE ŠUME – SUNJA, odjel/odsjek 124a, 124b, 124c i 124d, šumarija Sunja, Uprava šuma Podružnica Sisak pod upisnim brojem 368 (dio).

Klasa: 321-07/08-01/35

Urbroj: 538-07-08-01

Zagreb, 29. prosinca 2008.

Ministar
Petar Čobanković, v. r.

Izmjene i dopune, NN 9/2009-197
## Dopuna popisa priznatih i izabranih sjemenskih sastojina koje su na zahtjev proizvođača poduzeća "Hrvatske šume" d.o.o., Zagreb upisane u Upisnik proizvođača šumskoga sjemena

### NN 9/2009 (21.1.2009.), Dopuna popisa priznatih i izabranih sjemenskih sastojina koje su na zahtjev proizvođača poduzeća "Hrvatske šume" d.o.o., Zagreb upisane u Upisnik proizvođača šumskoga sjemena

**MINISTARSTVO REGIONALNOG RAZVOJA, ŠUMARSTVA I VODNOGA GOSPODARSTVA**

198

Ministarstvo regionalnog razvoja, šumarstva i vodnoga gospodarstva na temelju članka 8., stavka 1., točke 5. Pravilnika o načinu i uvjetima upisa u upisnike iz šumskog sjemenarstva i rasadničarstva (»Narodne novine«, br. 82/99) objavljuje

DOPUNU POPISA

PRIZNATIH I IZABRANIH SJEMENSKIH SASTOJINA

koje su na zahtjev proizvođača poduzeća »Hrvatske šume« d.o.o. Zagreb upisane u Upisnik proizvođača šumskoga sjemena

Priznate sjemenske sastojine:

Uprava šuma – Podružnica Osijek

164. crna topola (skupina stabala) u gospodarskoj jedinici OSJEČKE PODRAVSKE ŠUME, odjel/odsjek 78b, šumarija Osijek pod upisnim brojem 641.

Uprava šuma – Podružnica Sisak

165. hrast lužnjak u gospodarskoj jedinici KALJE, odjel/odsjek 7a, 7b, šumarija Lekenik pod upisnim brojem 643.

Uprava šuma – Podružnica Bjelovar

Kao dopuna rješenju pod upisnim brojem 637 iza riječi »obične bukve (Fagus sylvatica L.)« dodaju se riječi »i divlje trešnje (Prunus avium L.)« u gospodarskoj jedinici GRĐEVAČKA BILOGORA, odjel/odsjek 47b, 48b, šumarija Veliki Grđevac.

Izabrane sjemenske sastojine:

Uprava šuma – Podružnica Osijek

130. obični bagrem u gospodarskoj jedinici HALJEVO – KOZARAČKE ŠUME, odjel/odsjek 56a, šumarija Darda pod upisnim brojem 642.

Uprava šuma – Podružnica Buzet

131. hrast cer u gospodarskoj jedinici UČKA – LABIN, odjel/odsjek 7c, šumarija Labin pod upisnim brojem 644.

Klasa: 321-07/08-01/32

Urbroj: 538-07-08-01

Zagreb, 29. prosinca 2008.

Ministar
Petar Čobanković, v. r.

Izmjene i dopune, NN 9/2009-198
## Dopuna popisa u Upisniku uvoznika šumskog sjemena i šumskih sadnica

### NN 9/2009 (21.1.2009.), Dopuna popisa u Upisniku uvoznika šumskog sjemena i šumskih sadnica

**MINISTARSTVO REGIONALNOG RAZVOJA, ŠUMARSTVA I VODNOGA GOSPODARSTVA**

199

Ministarstvo regionalnog razvoja, šumarstva i vodnoga gospodarstva na temelju članka 16., stavka 1., točke 4. Pravilnika o načinu i uvjetima upisa u upisnike iz šumskog sjemenarstva i rasadničarstva (»Narodne novine«, br. 82/99) objavljuje

DOPUNU POPISA

U UPISNIKU UVOZNIKA ŠUMSKOG SJEMENA I ŠUMSKIH SADNICA

23. NAŠ KRUG d.o.o. Donja Zelina, Križevčec, Križevčec 10

Kasa: 321-07/08-01/33

Urbroj: 538-07-08-01

Zagreb, 29. prosinca 2008.

Ministar
Petar Čobanković, v. r.

Izmjene i dopune, NN 9/2009-199
## Rješenje kojim se trgovačkom društvu ŠC Višnjik d.o.o., Zadar, odobrava objavljivanje podataka prilikom uvrštenja obveznica izdanih javnom ponudom, u nematerijaliziranom obliku, na ime

### NN 9/2009 (21.1.2009.), Rješenje kojim se trgovačkom društvu ŠC Višnjik d.o.o., Zadar, odobrava objavljivanje podataka prilikom uvrštenja obveznica izdanih javnom ponudom, u nematerijaliziranom obliku, na ime

**HRVATSKA AGENCIJA ZA NADZOR FINANCIJSKIH USLUGA**

205

Na temelju odredbi članka 15. stavak 1. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 597. Zakona o tržištu kapitala (»Narodne novine« br. 88/08, 146/08), članka 96. stavak 4. Zakona o tržištu vrijednosnih papira (»Narodne novine« br. 84/02 i 138/06), te članka 215. Zakona o općem upravom postupku (»Narodne novine« br. 53/91 i 103/96 – Odluka Ustavnog suda Republike Hrvatske, broj Us-248/94), Uprava Hrvatske agencije za nadzor financijskih usluga, temeljem zahtjeva društva ŠC Višnjik d.o.o., Zadar, Splitska ulica 3, za odobrenje prospekta o izdavanju obveznica javnom ponudom i objavljivanje podataka iz prospekta prilikom uvrštenja obveznica društva ŠC Višnjik d.o.o., Zadar, Splitska ulica 3, na uređeno tržište, na sjednici održanoj 15. siječnja 2009. godine donijela je

RJEŠENJE

1. Trgovačkom društvu ŠC Višnjik d.o.o., Zadar, Splitska ulica 3, odobrava se objavljivanje podataka prilikom uvrštenja obveznica izdanih javnom ponudom, u nematerijaliziranom obliku, na ime, u ukupnom iznosu od EUR 9.600.000,00 u denominaciji od EUR 1, dospijeća 2014. godine na uređeno tržište.

2. Izrjeka ovog rješenja objavit će se u »Narodnim novinama«.

Klasa: UP/I-451-04/08-11/18

Urbroj: 326-111/09-9

Zagreb, 15. siječnja 2009.

Predsjednik Uprave
Ante Samodol, v. r.

Rješenje, NN 9/2009-205
## Rješenje kojim se društvu Splitska plovidba d.d., Split, odobrava prospekt pri uvrštenju dionica društva Splitska plovidba d.d., Split, na uređeno tržište

### NN 9/2009 (21.1.2009.), Rješenje kojim se društvu Splitska plovidba d.d., Split, odobrava prospekt pri uvrštenju dionica društva Splitska plovidba d.d., Split, na uređeno tržište

**HRVATSKA AGENCIJA ZA NADZOR FINANCIJSKIH USLUGA**

207

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 96. stavak 4. Zakona o tržištu vrijednosnih papira (»Narodne novine« br. 84/02 i 138/06), te članka 597. Zakona o tržištu kapitala (»Narodne novine« br. 88/08) Uprava Hrvatske agencije za nadzor financijskih usluga, na zahtjev društva Splitska plovidba d.d., Split, Ulica Ante Petravića 23, u predmetu odobrenja objavljivanja podataka iz skraćenog prospekta pri uvrštenju dionica društva Splitska plovidba d.d., Split, Ulica Ante Petravića 23, na sjednici održanoj 15. siječnja 2009. godine, donijela je

RJEŠENJE

1. Društvu Splitska plovidba d.d., Split, Ulica Ante Petravića 23, odobrava se prospekt pri uvrštenju dionica društva Splitska plovidba d.d., Split, Ulica Ante Petravića 23, na uređeno tržište.

2. Izrjeka ovog rješenja objavit će se u »Narodnim novinama«.

Klasa: UP/I-451-04/08-12/10

Urbroj: 326-111/09-9

Zagreb, 15. siječnja 2009.

Predsjednik Uprave
Ante Samodol, v. r.

Rješenje, NN 9/2009-207
## Pravilnik o izmjenama i dopunama Pravilnika o promidžbenim aktivnostima

### NN 9/2009 (21.1.2009.), Pravilnik o izmjenama i dopunama Pravilnika o promidžbenim aktivnostima

**HRVATSKA AGENCIJA ZA NADZOR FINANCIJSKIH USLUGA**

208

Na temelju članka 65.a. Zakona o osiguranju (»Narodne novine« broj 151/05 i 87/08) Uprava Hrvatske agencije za nadzor financijskih usluga na sjednici održanoj 15. siječnja 2009. donijela je

PRAVILNIK

O IZMJENAMA I DOPUNAMA PRAVILNIKA O PROMIDŽBENIM AKTIVNOSTIMA

Članak 1.

U Pravilniku o promidžbenim aktivnostima (»Narodne novine« broj 151/08) mijenja se članak 4. tako da se iza stavka 4. tog članka dodaju stavci 5. i 6. koji glase:

»(5) Iznimno od odredbi ovog Pravilnika, za promidžbene aktivnosti koje su započete u prethodnim godinama a nastavljaju se i tijekom 2009. godine Društvo je dužno najkasnije do 31. ožujka 2009. dostaviti Agenciji njihov sadržaj sa zahtjevom iz članka 5. ovog Pravilnika.

(6) Agencija će o izdavanju odobrenja za promidžbene aktivnosti Društva iz prethodnog stavka odlučiti sukladno odredbama ovog Pravilnika.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/08-04/26

Urbroj: 326-01-09-2

Zagreb, 15. siječnja 2009.

Predsjednik Uprave
Ante Samodol, v. r.

Pravilnik, NN 9/2009-208
## Rješenje kojim je društvu Unitis d.o.o. za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

### NN 9/2009 (21.1.2009.), Rješenje kojim je društvu Unitis d.o.o. za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

**HRVATSKA AGENCIJA ZA NADZOR FINANCIJSKIH USLUGA**

210

Na temelju članka 15. stavka 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavka 6. Zakona o osiguranju (»Narodne novine« broj 151/05, 87/98) i članka 141. Zakona o općem upravnom postupku (»Narodne novine« broj 53/91 i 103/96 – Odluka USRH), Uprava Hrvatske agencije za nadzor financijskih usluga, na sjednici održanoj 15. siječnja 2009, donijela je

RJEŠENJE

I. Društvu Unitis d.o.o. za zastupanje u osiguranju, Zagreb, Trg bana Josipa Jelačića 1, MBS: 080588954, prestala je važiti dozvola za obavljanje poslova zastupanja u osiguranju izdana rješenjem klasa: UP/I-453-06/06-03/296, urbroj: 326-112-06-2, 7. prosinca 2006.

II. Izreka ovog rješenja objavit će se u »Narodnim novinama«.

Klasa: UP/I-453-02/09-37/2

Urbroj: 326-112-09-1

Zagreb, 15. siječnja 2009.

Predsjednik Uprave
Ante Samodol, v. r.

Rješenje, NN 9/2009-210
## Rješenje kojim se odbija zahtjev za izdavanje dozvole za obavljanje poslova zastupanja u osiguranju društvu Wehring & Wolfes d.o.o. za zastupanje u osiguranju, Stobreč

### NN 9/2009 (21.1.2009.), Rješenje kojim se odbija zahtjev za izdavanje dozvole za obavljanje poslova zastupanja u osiguranju društvu Wehring & Wolfes d.o.o. za zastupanje u osiguranju, Stobreč

**HRVATSKA AGENCIJA ZA NADZOR FINANCIJSKIH USLUGA**

211

Na temelju odredbi članka 15. stavak 1. točka 4. alineje 3, članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. Zakona o osiguranju (»Narodne novine« broj 151/05, 87/08), i članka 137. stavak 3. Zakona o općem upravnom postupku (»Narodne novine« broj 53/91 i 103/96 – Odluka USRH), Uprava Hrvatske agencije za nadzor financijskih usluga, odlučujući o zahtjevu društva Wehring & Wolfes GmbH, Hamburg, Messberg 1, Republika Njemačka, zastupano po punomoćniku Ivi Smrke, odvjetniku iz Splita, Domovinskog rata 10/I, za izdavanje dozvole za obavljanje poslova zastupanja u osiguranju društvu wehring & wolfes d.o.o. za zastupanje u osiguranju, Stobreč, Stepinčeva 38, na sjednici održanoj 15. siječnja 2009. donijela je

RJEŠENJE

I. Odbija se zahtjev za izdavanje dozvole za obavljanje poslova zastupanja u osiguranju društvu Wehring & Wolfes d.o.o. za zastupanje u osiguranju, Stobreč, Stepinčeva 38.

II. Izreka ovog rješenja objaviti će se u »Narodnim novinama«.

Klasa: UP/I-453-02/08-37/34

Urbroj: 326-112-09-5

Zagreb, 15. siječnja 2009.

Predsjednik Uprave
Ante Samodol, v. r.

Rješenje, NN 9/2009-211
## Rješenje kojim se društvu za upravljanje investicijskim fondovima Ceba Invest d.o.o., Zagreb, odobravaju izmjene Prospekta i Statuta otvorenog investicijskog fonda s javnom ponudom C-Zenit

### NN 9/2009 (21.1.2009.), Rješenje kojim se društvu za upravljanje investicijskim fondovima Ceba Invest d.o.o., Zagreb, odobravaju izmjene Prospekta i Statuta otvorenog investicijskog fonda s javnom ponudom C-Zenit

**HRVATSKA AGENCIJA ZA NADZOR FINANCIJSKIH USLUGA**

215

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 105. stavak 1., članak 109. stavak 2. i 113. Zakona o investicijskim fondovima (»Narodne novine«, broj 150/05) i članka 2. točke 6. i članka 5. stavka 1. Pravilnika kojim se uređuju izmjene prospekata otvorenih investicijskih fondova s javnom ponudom (»Narodne novine«, broj 43/07), Hrvatska agencija za nadzor financijskih usluga, na zahtjev društva za upravljanje investicijskim fondovima CEBA Invest d.o.o., Zagreb, Amruševa 8, u predmetu odobrenja novog Prospekta i Statuta otvorenog investicijskog fonda s javnom ponudom C-Premium, temeljem odluke Uprave na sjednici održanoj 15. siječnja 2008. godine donosi

RJEŠENJE

1. Društvu za upravljanje investicijskim fondovima CEBA Invest d.o.o., Zagreb, Amruševa 8, odobravaju se izmjene Prospekta i Statuta otvorenog investicijskog fonda s javnom ponudom C-Premium.

2. Društvo za upravljanje investicijskim fondovima CEBA Invest d.o.o., Zagreb, Amruševa 8, obvezno je objaviti Prospekt i Statut otvorenog investicijskog fonda s javnom ponudom C-Premium u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I 451-04/08-09/77

Urbroj: 326-113-09-3

Zagreb, 15. siječnja 2009.

Predsjednik Uprave
Ante Samodol, v. r.

Rješenje, NN 9/2009-215
## Rješenje kojim se Erste d.o.o. društvu za upravljanje obveznim mirovinskim fondom, Zagreb, produžava rok na 12 mjeseci za usklađivanje aktivnosti ulaganja imovine Erste Plavog obveznog mirovinskog fonda u dionice AD Plastik d.d. sa zakonskim odredbama

### NN 9/2009 (21.1.2009.), Rješenje kojim se Erste d.o.o. društvu za upravljanje obveznim mirovinskim fondom, Zagreb, produžava rok na 12 mjeseci za usklađivanje aktivnosti ulaganja imovine Erste Plavog obveznog mirovinskog fonda u dionice AD Plastik d.d. sa zakonskim odredbama

HRVATSKA AGENCIJA ZA NADZOR FINANCIJSKIH USLUGA

217

Na temelju odredbi članka 15. točka 4. alineja 2. i članka 8. Zakona o Hrvatskoj agenciji za nadzor financijskih usluga (»Narodne novine« br. 140/05), primjenom odredbi članka 73. stavka 3. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07), Hrvatska agencija za nadzor financijskih usluga, odlučujući o zahtjevu Erste d.o.o. društvo za upravljanje obveznim mirovinskim fondom, Zagreb, Ivana Lučića 2/A, za produženje roka za usklađivanje aktivnosti ulaganja imovine Erste Plavog obveznog mirovinskog fonda, na sjednici održanoj 15. siječnja 2009. donosi

RJEŠENJE

1. Erste d.o.o. društvu za upravljanje obveznim mirovinskim fondom, Zagreb, Ivana Lučića 2/A, produžava se rok na 12 (dvanaest) mjeseci za usklađivanje aktivnosti ulaganja imovine Erste Plavog obveznog mirovinskog fonda u dionice AD Plastik d.d. sa zakonskim odredbama, a koji rok teče od dana povrede odredbi odnosno od dana 11. lipnja 2008.

2. Izreka ovog Rješenja objavit će se u »Narodnim novinama«.

Klasa: UP/I-140-01/09-36/2

Urbroj: 326-322-09-1

Zagreb, 15. siječnja 2009.

Predsjednik Uprave
Ante Samodol, v. r.

Rješenje, NN 9/2009-217
## Rješenje o imenovanju ravnatelja Uprave za pravne poslove i ljudske potencijale u Ministarstvu unutarnjih poslova

### NN 10/2009 (23.1.2009.), Rješenje o imenovanju ravnatelja Uprave za pravne poslove i ljudske potencijale u Ministarstvu unutarnjih poslova

**VLADA REPUBLIKE HRVATSKE**

224

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 — pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 15. siječnja 2009. godine donijela

RJEŠENJE

O IMENOVANJU RAVNATELJA UPRAVE ZA PRAVNE POSLOVE I LJUDSKE POTENCIJALE U MINISTARSTVU UNUTARNJIH POSLOVA

Imenuje se ANTE DELIPETAR ravnateljem Uprave za pravne poslove i ljudske potencijale u Ministarstvu unutarnjih poslova.

Klasa: 080-02/08-01/576

Urbroj: 50304/2-09-01

Zagreb, 15. siječnja 2009.

Predsjednik
dr. sc. Ivo Sanader, v. r.

Rješenje, NN 10/2009-224
## Rješenje o imenovanju ravnatelja Uprave za razvoj, opremanje i potporu u Ministarstvu unutarnjih poslova

### NN 10/2009 (23.1.2009.), Rješenje o imenovanju ravnatelja Uprave za razvoj, opremanje i potporu u Ministarstvu unutarnjih poslova

**VLADA REPUBLIKE HRVATSKE**

226

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 15. siječnja 2009. godine donijela

RJEŠENJE

O IMENOVANJU RAVNATELJA UPRAVE ZA RAZVOJ, OPREMANJE I POTPORU U MINISTARSTVU UNUTARNJIH POSLOVA

Imenuje se ŽELJKO FIOLIĆ ravnateljem Uprave za razvoj, opremanje i potporu u Ministarstvu unutarnjih poslova.

Klasa: 080-02/08-01/578

Urbroj: 50304/2-09-01

Zagreb, 15. siječnja 2009.

Predsjednik
dr. sc. Ivo Sanader, v. r.

Rješenje, NN 10/2009-226
## Rješenje o razrješenju privremenog ravnatelja Agencije za prometnu infrastrukturu

### NN 10/2009 (23.1.2009.), Rješenje o razrješenju privremenog ravnatelja Agencije za prometnu infrastrukturu

229

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 12. stavaka 1. i 4. Uredbe o osnivanju Agencije za prometnu infrastrukturu (»Narodne novine«, broj 77/2008), Vlada Republike Hrvatske je na sjednici održanoj 15. siječnja 2009. godine donijela

RJEŠENJE

O RAZRJEŠENJU PRIVREMENOG RAVNATELJA AGENCIJE ZA PROMETNU INFRASTRUKTURU

Razrješuje se NINO VELA dužnosti privremenog ravnatelja Agencije za prometnu infrastrukturu.

Klasa: 080-02/09-02/05

Urbroj: 50304/2-09-01

Zagreb, 15. siječnja 2009.

Predsjednik
dr. sc. Ivo Sanader, v. r.

Rješenje, NN 10/2009-229
## Rješenje o imenovanju ravnatelja Agencije za prometnu infrastrukturu

### NN 10/2009 (23.1.2009.), Rješenje o imenovanju ravnatelja Agencije za prometnu infrastrukturu

**VLADA REPUBLIKE HRVATSKE**

230

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 8. stavka 3. Uredbe o osnivanju Agencije za prometnu infrastrukturu (»Narodne novine«, broj 77/2008), Vlada Republike Hrvatske je na sjednici održanoj 15. siječnja 2009. godine donijela

RJEŠENJE

O IMENOVANJU RAVNATELJA AGENCIJE ZA PROMETNU INFRASTRUKTURU

Imenuje se NINO VELA ravnateljem Agencije za prometnu infrastrukturu.

Klasa: 080-02/09-01/05

Urbroj: 50304/2-09-01

Zagreb, 15. siječnja 2009.

Predsjednik
dr. sc. Ivo Sanader, v. r.

Rješenje, NN 10/2009-230
## Rješenje o razrješenju predsjednika Upravnog vijeća Lučke uprave Rijeka

### NN 10/2009 (23.1.2009.), Rješenje o razrješenju predsjednika Upravnog vijeća Lučke uprave Rijeka

**VLADA REPUBLIKE HRVATSKE**

231

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 51. stavka 2. točke 1. i članka 52. stavka 2. Zakona o pomorskom dobru i morskim lukama (»Narodne novine«, br. 158/2003, 100/2004 i 141/2006), Vlada Republike Hrvatske je na sjednici održanoj 15. siječnja 2009. godine donijela

RJEŠENJE

O RAZRJEŠENJU PREDSJEDNIKA UPRAVNOG VIJEĆA LUČKE UPRAVE RIJEKA

Razrješuje se ŽELJKO TUFEKČIĆ dužnosti predsjednika Upravnog vijeća Lučke uprave Rijeka, radi odlaska na novu dužnost.

Klasa: 080-02/09-02/06

Urbroj: 50304/2-09-01

Zagreb, 15. siječnja 2009.

Predsjednik
dr. sc. Ivo Sanader, v. r.

Rješenje, NN 10/2009-231
## Rješenje o razrješenju nacionalne koordinatorice Procesa suradnje u jugoistočnoj Europi (SEECP)

### NN 10/2009 (23.1.2009.), Rješenje o razrješenju nacionalne koordinatorice Procesa suradnje u jugoistočnoj Europi (SEECP)

**VLADA REPUBLIKE HRVATSKE**

232

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), Vlada Republike Hrvatske je na sjednici održanoj 15. siječnja 2009. godine donijela

RJEŠENJE

O RAZRJEŠENJU NACIONALNE KOORDINATORICE PROCESA SURADNJE U JUGOISTOČNOJ EUROPI (SEECP)

Razrješuje se mr. sc. ANDREA GUSTOVIĆ ERCEGOVAC dužnosti nacionalne koordinatorice Procesa suradnje u jugoistočnoj Europi (SEECP).

Klasa: 080-02/09-02/07

Urbroj: 50304/2-09-01

Zagreb, 15. siječnja 2009.

Predsjednik
dr. sc. Ivo Sanader, v. r.

Rješenje, NN 10/2009-232
## Rješenje o imenovanju nacionalnog koordinatora Procesa suradnje u jugoistočnoj Europi (SEECP)

### NN 10/2009 (23.1.2009.), Rješenje o imenovanju nacionalnog koordinatora Procesa suradnje u jugoistočnoj Europi (SEECP)

**VLADA REPUBLIKE HRVATSKE**

233

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), Vlada Republike Hrvatske je na sjednici održanoj 15. siječnja 2009. godine donijela

RJEŠENJE

O IMENOVANJU NACIONALNOG KOORDINATORA PROCESA SURADNJE U JUGOISTOČNOJ EUROPI (SEECP)

Imenuje se mr. sc. DAVOR VIDIŠ nacionalnim koordinatorom Procesa suradnje u jugoistočnoj Europi (SEECP).

Klasa: 080-02/09-01/06

Urbroj: 50304/2-09-01

Zagreb, 15. siječnja 2009.

Predsjednik
dr. sc. Ivo Sanader, v. r.

Rješenje, NN 10/2009-233